Komisijos reglamentas (EB) Nr. 329/2000
2000 m. vasario 11 d.
iš dalies keičiantis Reglamentą (EB) Nr. 1238/95, nustatantį Tarybos reglamento (EB) Nr. 2100/94 dėl mokesčių Bendrijos augalų veislių tarnybai taikymo įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. liepos 27 d. Tarybos reglamentą (EB) Nr. 2100/94 dėl augalų veislių teisinės apsaugos Bendrijoje [1], su pakeitimais, padarytais Reglamentu (EB) Nr. 2506/95 [2], ypač į jo 113 straipsnį,
kadangi:
(1) 1995 m. gegužės 31 d. Komisijos reglamente (EB) Nr. 1238/95, nustatančiame Tarybos reglamento (EB) Nr. 2100/94 dėl mokesčių Bendrijos augalų veislių tarnybai taikymo įgyvendinimo taisykles nurodyti veiksmai ir aplinkybės, kada Bendrijos augalų veislių tarnybai yra mokėtini mokesčiai [3], ir atitinkami tokių mokesčių dydžiai.
(2) Bendrijos augalų veislių tarnybos finansinė padėtis tapo tokia, kad darytina išvada, kad metinės Bendrijos augalų veislių tarnybos pajamos, kurių didžiąją dalį sudaro šiuo metu nurodytieji mokesčiai, ateityje tikriausiai iš esmės viršys metines Tarnybos išlaidas.
(3) Be to, į metines pajamas neįskaičiuojamos subsidijos iš Europos Bendrijų bendrojo biudžeto.
(4) Bendrijos augalų veislių tarnybos administracinė taryba Komisijai pateikė pakeitimų, susijusių su tokia finansine padėtimi, projektus pagal Reglamento (EB) Nr. 2100/94 36 straipsnio 2 dalies antrą įtrauką.
(5) Todėl jau pagrįstas tam tikrų mokesčių, kuriuos moka Bendrijos augalų veislių teisinės apsaugos savininkas arba pareiškėjas, dydžio sumažinimas.
(6) Būtina geriau paaiškinti galią nustatyti administracinį mokestį už išrašų iš Bendrijos augalų veislių tarnybos registrų, nurodytų 1995 m. gegužės 31 d. Komisijos reglamento (EB) Nr. 1239/95, įgyvendinimo taisykles Tarybos reglamentui (EB) Nr. 2100/94 taikyti dėl Bendrijos augalų veislių tarnybos atliekamų procedūrų [4] 82 straipsnio 2 dalyje, pateikimą, su pakeitimais, padarytais Reglamentu (EB) Nr. 448/96 [5].
(7) Siekiant sumažinti ginčų atvejus, reikia tiksliau apibūdinti gentis arba rūšis, kuriomis pagrįstas veislių priskyrimas vienai iš trijų ekspertizės mokesčių grupių, nurodytų Reglamento (EB) Nr. 1238/95 I priede.
(8) Reglamentas (EB) Nr. 1238/95 turi būti atitinkamai iš dalies pakeistas.
(9) Būtina naujas priemones pradėti taikyti nuo 2000 biudžetinių metų pradžios.
(10) 1997 m. birželio 17 d. Tarybos reglamento (EB) Nr. 1103/97 dėl tam tikrų nuostatų, susijusių su euro įvedimu [6], 2 straipsnyje numatyta, kad bet kuri nuoroda į ekiu keičiama nuoroda į eurą.
(11) Pagal Reglamento (EB) Nr. 2100/94 113 straipsnio 4 dalį buvo pasikonsultuota su Administracine taryba.
(12) Šiame reglamente numatytos priemonės atitinka Augalų veislių teisinės apsaugos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1238/95 iš dalies keičiamas taip:
1. 7 straipsnio 1 dalyje "1000" keičiamas į "900".
2. 8 straipsnyje:
- 2 dalyje žodžiai "po vieno mėnesio" išbraukiami ir
- 5 dalyje žodžiai "Įgyvendinimo taisyklės" keičiami į "Procesinių veiksmų reglamentas".
3. 12 straipsnyje:
- 1 dalies c punkte "paskelbta Tarnybos" keičiama į "paskelbta Tarnybos; ir",
- 1 dalis papildoma taip:
- "administracinio mokesčio, nurodyto Procesinių veiksmų reglamento 82 straipsnio 2 dalyje."
- 2 dalyje "1 dalies b ir c punktai" keičiama į "1 dalies b, c ir d punktai".
4. I priedas pakeičiamas taip:
"I PRIEDAS
Pagal 8 straipsnį mokėtinas ekspertizės mokestis yra lygus:
A grupė | 1 000 eurų |
A grupei priskiriamos šios gentys arba rūšys:
Avena sativa L., Beta vulgaris L. ssp. vulgaris var. altissima Döll, Beta vulgaris L. ssp. vulgaris var. crassa (Alef.), Wittm, Brassica napus L., Glycine max (L.) Merril, Gossypium L., Helianthus annuus L., Hordeum vulgare L. sensu lato, Oryza sativa L., Phalaris canariensis L., Sorghum bicolor (L.) Moench, Sorghum sudanese (Piper) Staph., Sorghum bicolor (L.) Moench x Sorghum sudanese (Piper) Staph., Secale cereale L., Solanum tuberosum L., Triticum aestivum L. emend. Fiori et Paol., Triticum durum Desf., Triticum spelta L., X Triticosecale Wittm., Zea mays L.
B grupė | 800 eurų |
B grupei priskiriama:
1) žemės ūkio kultūros (įskaitant žoles), išskyrus priskiriamas A grupei; ir
2) šios gentys arba rūšys:
Allium cepa L. var. cepa L., Capsicum annuum L., Cichorium endivia L. Citrullus lanatus (Thunb.) Matsum et. Nakai, Cucumis melo L., Cucumis Sativus L., Cucurbita pepo L., Cucurbita moschata L. (Duch.) Duch. Ex. Prior, Cucurbita maxima Duch., Lactuca sativa L., Lycopersicon lycopersicum (L.) Karst. ex. Farw., Phaseolus vulgaris L., Pisum sativum L. (partim), Solanum melongena L., Vicia faba L. (partim);
Alstromeria L., Anthurium Schott, hibridi Begonia-Elatior, hibridi Calibrachoa, Chrysanthemum L., Dianthus L., Euphorbia pulcherrima Willd. ex Klotzsch, Fuchsia L., Gerbera L., Impatiens L., Kanlanchoe Adans., Lilium L., Orchidaceae, Pelargonium L’Hérit. ex Ait., Pentas Benth., Petunioa Juss., Rhododendron L., Rosa L., Saintpaulia H. Wendl., Spathiphyllum Schott.
C grupė | 700 eurų |
C grupei priskiriamos visos gentys arba rūšys, kurios nepriskiriamos A arba B grupei.
"5. II priedas pakeičiamas taip:
"II PRIEDAS
Remiantis I priede nurodytomis grupėmis, pagal 9 straipsnį mokėtinas metinis mokestis yra lygus:
EURO |
Metai | GR. |
A | B | C |
1 | 400 | 400 | 300 |
2 | 600 | 500 | 400 |
3 | 800 | 600 | 500 |
4 | 1000 | 700 | 600 |
"2 straipsnis
1. Šis reglamentas įsigalioja jo paskelbimo Europos Bendrijų oficialiajame leidinyje dieną.
2. Jis taikomas mokesčiams, mokėtiniems Tarnybai 2000 m. sausio 1 d. arba vėliau pagal atitinkamas Reglamento (EB) Nr. 1238/95 nuostatas.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. vasario 11 d.